## Pravilnik o potpori za opremanje obiteljskih kuća i stanova na kojima su oštećenja od I.-VI. stupnja

### NN 105/1996 (13.12.1996.), Pravilnik o potpori za opremanje obiteljskih kuća i stanova na kojima su oštećenja od I.-VI. stupnja

# VLADA REPUBLIKE HRVATSKE

Na temelju članka 17. Zakona o sustavu državne uprave ("Narodne
novine", br. 75/93), a u svezi članka 15. stavak 3. Zakona o obnovi
("Narodne novine", br. 24/96, 54/96 i 87/96) donosim

## **PRAVILNIK**

### **O POTPORI ZA OPREMANJE OBITELJSKIH KUĆA I STANOVA NA KOJIMA SU OŠTEĆENJA OD I.-VI. STUPNJA**

Članak 1.

Ovim Pravilnikom utvrđuju se: potpora za opremanje u ratu oštećenih
ili uništenih obiteljskih kuća ili stanova i vrsta potpore, uvjeti pod
kojima se potpora daje, predmeti kućanstva koji čine potporu, te organizacija
nabave predmeta kućanstva.

Članak 2.

Potporom za opremanje u smislu Zakona o obnovi ("Narodne novine",
br. 24/96, 54/96 i 87/96) i ovog Pravilnika razumijevaju se najnužniji
predmeti kućanstva koje sukladno broju članova obitelji ostvaruje korisnik
prava na obnovu obiteljske kuće ili stana IV., V. i VI. stupnja oštećenja,
te korisnik prava na potporu za popravak oštećenja I., II. i III. na obiteljskoj
kući ili stanu.

Članak 3.

Potpora iz članka 2. ovog Pravilnika odobrit će se ako korisnik prava
na obnovu, odnosno potporu ima prebivalište na ranije okupiranom području
te ako ima pravni položaj prognanika ili izbjeglice prema propisu kojim
je uređen pravni položaj prognanika ili izbjeglice.

Potpora za opremanje odobrit će se i onim korisnicima iz stavka 1. ovog
članka koji ne ispunjavaju jedan od uvjeta iz stavka 1. ovog članka ako
ove uvjete ispunjava jedan od članova njihove obitelji.

Članak 4.

Zahtjev za potporu za opremanje i dokaze o ispunjavanju uvjeta iz članka
3. ovog Pravilnika podnose se općinskom odnosno gradskom poglavarstvu na
čijem području je obiteljska kuća ili stan. Ovaj zahtjev navedena poglavarstva
prosljeđuju županijskom uredu nadležnom za poslove obnove, na rješavanje.

Zahtjev za potporu za opremanje, koju podnose korisnici koji su prema
propisima o kreditiranju obnove, a koji su bili na snazi do stupanja na
snagu Zakona o obnovi, ostvarili pravo na obnovu kuće ili stana, kao i
korisnika koji su vlastitim sredstvima obnovili kuću ili stan, treba uz
dokumentaciju iz članka 16. Zakona o obnovi sadržavati i dokaze iz članka
3. ovog Pravilnika.

Zahtjevu za potporu za opremanje, koju podnose korisnici koji će vlastitim
sredstvima odnosno sredstvima državnog proračuna u vlastitoj organizaciji
obnoviti kuću ili stan, prilaže se odobrenje Ministarstva razvitka i obnove
(u daljnjem tekstu: Ministarstvo) da ove radove izvede na opisani način,
te dokaze iz članka 3. ovog Pravilnika.

Članak 5.

Županijski ured nadležan za poslove obnove u postupku rješavanja o pravu
na potporu donosi rješenje.

U postupku rješavanja o pravu na potporu primjenjuju se odredbe Zakona
o općem upravnom postupku ("Narodne novine", br. 53/91).

Članak 6.

Ako korisnik prava na potporu potražuje potporu u novcu, županijski
ured nadležan za poslove obnove dužan je Ministarstvu dostaviti popis svih
korisnika prava na potporu, radi donošenja odluke o dodjeli potpore u novcu.

Rješenjem iz članka 5. ovog Pravilnika utvrđuje se pravo na potporu
za opremanje, vrsta potpore i gubitak pravnog položaja prognanika ili izbjeglice
i stjecanje pravnog položaja povratnika.

Članak 7.

Potpora za opremanje odobrava se u pravilu u najnužnijim predmetima
kućanstva, a iznimno po odluci Ministarstva, na zahtjev prognanika ili
izbjeglica u novcu.

U najnužnije predmete kućanstva iz stavka 1. ovog članka, ubrajaju se:

- krevet

- noćni ormarić

- ormar

- kuhinjski stol

- stolac

- radni stolić i stolac

- štednjak

- hladnjak

- sudoper.

Broj predmeta iz alineje 1., 2., 3., 5. i 6. stavka 2. ovog članka uvećava
se prema broju članova obitelji.

Potpora u novcu odobrit će se u slučaju ako korisnik prava na potporu
to pismeno zatraži, o čemu će korisnik dati ovjerenu pisanu izjavu pri
podnošenju zahtjeva za potporu.

Visina potpore iz stavka 3. ovog članka može biti najviše do iznosa
prosječne cijene predmeta utvrđene pri provedbi javnog nadmetanja za nabavu
najnužnijih predmeta kućanstva. Cijene predmeta date su u pregledu tabele
koja je sastavni dio ovog Pravilnika.

Članak 8.

Organizaciju nabave najnužnijih predmeta kućanstva provodi Ministarstvo
u skladu sa planom potreba.

Članak 9.

Korisniku prava na potporu prestaje pravni položaj prognanika ili izbjeglice
i stječe pravni položaj povratniku u roku od 60 dana od dana ostvarenja
prava na potporu za popravak oštećenja na obiteljskoj kući ili stanu odnosno
u roku od 30 dana od dana dovršenja osnovnih radova obnove.

Članak 10.

Županijski ured nadležan za poslove obnove koji je u postupku ostvarivanja
prava na obnovu do stupanja na snagu ovog Pravilnika donio rješenja o pravu
na potporu u novcu, postupit će na način opisan u članku 6. ovog Pravilnika,
a radi donošenja odluke.

Članak 11.

Ovaj Pravilnik stupa na snagu osmog dana od dana objave u "Narodnim
novinama".

Klasa: 370-01/96-01/385
Urbroj: 516-01-96-1
Zagreb, 10. rujna 1996.

Ministar
**prof. dr. Jure Radić**, v. r.

PREGLEDNA TABELA ZA OBRAČUN NAMJEŠTAJA I OPREME

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

     OPREMA
BROJ OSOBA
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
                                                                                                              1
          2           3           4           5           6
                                                                                                         \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1    **kuhinja i blagovaonica**
      kuhinjski elementi sa sudoperom vel.80/60/85 cm         kom 1
      kuhinjski element s ladicom i vratima vel. 40/60/85 cm  kom 1
      stol fi 90 cm ili četvrtasti
kom 1
      stolci                                                                           kom
4            1          1           1           1           1           1

**kuhinjski uređaji**
      štednjak na struju vel. 55/60/85                                   kom
1
      hladnjak 100-125 lit.                                                   kom
1
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

     UKUPNO CIJENA ZA (1) KOM kn                                           4.150.-
  4.150.-   4.150.-   4.150.- 4.150.- 4.150.-
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2     **soba za spavanje**
       krevet ve. 95/195/50 cm                                                                  1
           2            3           4         5            6
       madrac vel. 90/190 cm                                                                     1
           2            3           4         5            6
       garderobni ormar 80/56/190 cm                                                       1
           2            3           4         5            6
       noćni ormarić 40/50/50 cm
1            2            3           4         5            6
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      UKUPNO CIJENA ZA                           (2) KOM    (kn)
1.250.-   2.500.-   3.750.-  5.000.- 6.250.- 7.500.-

      UKUPNO CIJENA ZA                           (3) KOM    (kn)
      (prema broju djece)

      SVEUKUPNO:                                                           (kn)

      /(1), (2), (3)/
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      OPREMA                                                                                                            BROJ
DJECE
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                                                             1
               2           3           4             5           6           7

3     **dječja soba**
       krevet vel. 95/195/50 cm                                                1
               2           3          4             5            6          7

       madraci 90/190 cm
1                2           3          4             5            6          7

       stol vel. 120/60/72 cm                                                     1
2           3          4              5           6          7
       stolac                                                                              1
              2           3          4              5           6
7
       garderobni ormar 80/56/190 cm                                      1
2           3          4              5           6           7
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
       UKUPNO CIJENA (kn)                                            1.650.-
     3.300.-    4.950.- 6.600.- 8.250.- 9.900.- 11.550.-

NAPOMENA: Cijenu vrijednosti dječje sobe prema broju djece treba dodati
u prednju tabelu u kolonu za cijenu (3) i zbrojiti sa cijenama pod (1)
i (2) nakon čega se dobije ukupna vrijednost za namještaj i opremu po pojedinoj
kući.

Pravilnik, NN 105/1996-2018
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)